(Thuond weche mane ruoth opuonjo Usenge od Ayubu. Opanggi
kaluwore gi yiero mar jandiko)
Kara Onge Mer
1. An kara onge
kon’go. Onge siasa, onge ndawa kata nyasore.
2. Kata sero
nyiri onge ka. An’geyo ni un jorotenge uhero chode; uhero monde ji mondo
uchodru godo.
3. To kara kani
koyudi to imaki. An gi sirikanda machiegni ka, ok un kendu.
4. Kong’o
akuon’go. Kon’go miyo nyiwa kethore e bache; gi toyo iye gi chuo. Nyiwa
okethore e ba koda majengo, isero kuro kod pesa.
5. In wuon
nyako igalri kani ni omiyi pesa ichamo, kare ichamo pesa dwanyruok.
6. Pesa ober ka
n’gato ochiwe maler.
An Wuod Luo
7. An wuod ja
Luo asili. An wuod Luo radhianja.
8. Awachonu ma
gi thuon koro.
Weuru Akwede Mag Dinde
9. An’geyo ni
in ja-Adventist ikwedo ja Katholik ni dwanyore, to into?
10. An’geyo ni ja
Legion Maria, ifuwo kaka an, ikwedo ja Adventist ni dwanyore, to into?
11. An’go momiyo
un jo akwede? An’go momiyo in ja Katholik in ja akwede?
12. An’go momiyo
ikwedo Legion Maria kiwacho ni Legion Maria mago dinde mon to gi chotgi; mago
thagalany mar jolendo?
13. Be in’geyo ni
gima idwaro ir Nyasaye ema ja Legion manyo, kendo gima ja Adventist dwaro ema
ja Katholik dwaro?
14. Ka gima
imanyo en lamo Nyasaye adieri, mano ema omanyo. Kendo mano emomiyo oweyo
dalagi.
15. Ja Legion ok
obiro sero nyari. Nyari ok adwar thin’ga. Chiegi thin’ga. Chuori bende thin’ga,
akiae.
16. Omiyo
jowadwa, walamuru Nyasaye maonge akwede. Lam Nyasaye achiel, ihere ahinya,
mondo idhi e ngima maokrum.
Dichwo Achiel, Dhako Achiel
17. Agolonu puonj
moriere tiir niya, dichwo achiel obedo mana gi dhako achiel.
18. Dichwo riwo
arus gi dhako achiel kende. To ka dhako otho, dichwo nyalo riwo arus gi dhako
achiel machielo kendo.
19. Ok onego
idwar nyuomo nyako machielo kendo nikech chia mare to in kod Chiegi. Dhako bedo
mana achiel.
20. Onge riwo
man’geny; kiriwo man’geny to ifuwo. Dhako bedo mana achiel kende.
21. Koyie
onyuolna, kotamore to wachwe kamano. Onge riwo man’geny nikech en mgumba. Joriw
man’geny jorom gi mach!
Simeo Oor Kuomwa
22. Nyithi
Nyasaye, jorotenge wadwa, anto oora kuomu.
23. An asayou
asaya, an afuwo akia somo. To wuonwa noora konyisa ni: “Dhi ipuonj jok mofuwo
kaka in.”
24. To an ne
akone ni: “Jok mofuwo kaka an onge kucho, joka riek tee. Giriek mohewa. Joka
serikal tee. Kadhi puonjo gi to adhi aa nono.”
25. To wuora
nonyisa niya: “Ng’ama oyanyi e nyinga kata n’gama ogoyi e nyinga to ok rach.”
26. Nyithindwa
kare ne owacho adiera. Goch to ogoya ndi, otur n’getna ndi, owan’g goda ndi.
Mago te naneno.
27. Kare wuora ok
noriambo kata matin kane onyisa ni mondo abi apuonj jok mofuwo.
28. Wuora noora
ni mondo upuk kon’go piny, upuk manyasi piny, uwe dhawo kod lwenje. Noora mondo
uwe negoji, uwe chamo alote maricho.
29. Nonyisa ni
mondo akwed wechegi maler e lela. Kendo kata inega to ahul ahula. Kata igoya
ngum to awach awacha.
30. Nyithi
Nyasaye, ngum oroma to awacho awacha wechegi gi thuon. Awacho ni mondo upuk
kon’go, awacho ni mondo uwe juok.
31. A jopiny
masira yaye! Jo ndagla gi yaye! Ja ndagla manego nyathi n’gato machiegni
nyombo. Okawo nyathi maber to onego. Ja ndagla!
32. Ni ka wang
ahulo to inega! Yawa ahulo. N’gama nego mana nyathi n’gato machiegni nyombo!
33. Onego wuoyi,
wuoyi siro, wuoyi maran’gongo. Kendo kosenege to odile kendo wuoyino chako
chieno min gi wuon mare to oweyo n’gama onege.
34. Jo ngagla
wan’guru ndagla. Jo bilo wan’guru bilo. Jokuo weuru kuo.
35. Mago kawacho
to ngum oroma. Ni ok tal. Awacho! Atalo, tho! Wan’g otimre yawa. Giugo otimre
atima, ayie. To nokona chon.
Simeo Okoro Yor Thone
36. Yawa dhako
majagombo chuor dhako wadgi, mach oluw pierino yaye!
37. Owada, aa
yaye! Dhako magombo chuor dhako wadgi, kendo mandiwa!
38. Aluwo gi
thuon, kata ka kiny imiya SUM E CHIEMO, ayie tho, thich!
39. Oyawore duto!
Yawa Nyasaye odagi ni kik aluwra kuom chi dichwo wadwa. Odagi, okodwar. An
okwera, odagi.
40. Anto anakweru
nade. Odagi! Wuon lowo odagi e pinye.
luo_Latn luo_Latn luo_Latn luo_Latn luo_Latn ast_Latn luo_Latn szl_Latn knc_Latn luo_Latn kea_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn cjk_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn min_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn min_Latn luo_Latn luo_Latn luo_Latn luo_Latn luo_Latn luo_Latn luo_Latn dik_Latn luo_Latn luo_Latn luo_Latn luo_Latn luo_Latn nya_Latn pag_Latn luo_Latn